Black ghost

Black ghost («svart spøkelse») er en tropisk fisk i knivfiskfamilien (Apteronotidae). 
De holdes av og til i akvarier. Fisken er helt svart, unntatt to hvite ringer på halen. Den beveger seg hovedsakelig ved å vifte med en lang finne på undersiden. Den vokser til en maksimal lengde på 50 cm.

I naturen lever black ghost hovedsakelig i hurtigstrømmende vann med sandbunn i et tropisk klima. De foretrekker vann med en pH på mellom 6,0 og 8,0, og en hardhet på 5-19 dGH. Temperaturen ligger mellom 23-28 grader celsius. De er nattaktive, og finner insektlarver med et elektrisk organ og reseptorer over hele kroppen.

 Eksterne lenker 


Kategori:Egentlige beinfisker
Kategori:Akvariefisk
Kategori:Fisker formelt beskrevet i 1766
Kategori:Dyr formelt beskrevet av Carl von Linné